সমুদ্রতট থেকে পাহাড়— হাওয়াইয়ের সৌন্দর্য নিয়ে ঝানু পর্যটকদের নতুন করে কিছু বলার নেই। কিন্তু একটা জায়গাতেই থমকে দাঁড়াতে হয় পর্যটকদের। নিষিদ্ধ হাইকু স্টেয়ার্স। অনেকেই একে ‘স্বর্গের সিঁড়ি’ বলে ডেকে থাকেন। ৩,৯২২ ধাপের এই সিঁড়ির ছবি তুলতে সারা বছরই মানুষ ভিড় জমান। কিন্তু কার্যত এর ছবি তোলাটাও ঠিক আইনসম্মত নয়। 

এই বিষয়ে অন্যান্য খবর

সন্ন্যাসীরা কেন গেরুয়া রং পছন্দ করেন! কী এই রংয়ের মাহাত্ম্য


কোন ‘স্বর্গে’ পৌঁছে দেয় এই সিঁড়ি? এর পিছনের কাহিনিতে কিন্তু তেমন কোনও অলৌকিকত্ব নেই। বরং রয়েছে অন্য মাত্রার রহস্য। ১৯৪১ সালে পার্ল হারবারে জাপানি হানার পরে মার্কিন নৌবাহিনী হাওয়াইয়ের হাইকু উপত্যকায় এক গোপন রেডিও স্টেশন তৈরির করার সিদ্ধান্ত নেয়। সামরিক যোগাযোগ দৃঢ় করার জন্য়ই এই পরিকল্পনা নেওয়া হয়েছিল। এর জন্য এমন এক জায়গার প্রয়োজন ছিল, যেখানে অন্তত ২০০ ফিট উচ্চতা বিশিষ্ট দু’টি পাহাড় যেন পাশাপাশি অবস্থান করে। এবং পাহাড় দু’টির মাছে যেন খানিকটা সমতল জায়গা থাকে। এমন জায়গা সেখানে খুঁজে পাওয়া সহজ ছিল না। তাই নির্মাণকারী দলটি পর পর মই লাগিয়ে তা পাহাড়ের গায়ে গেঁথে দেয়। এই ভাবেই তৈরি হয় সেই রেডিও স্টেশনে পৌঁছনোর রাস্তা। 

নিষিদ্ধ মই-পথ। ছবি: শাটারস্টক
সেই মই-পথ রীতিমতো বিপজ্জনক ছিল, সন্দেহ নেই। আজও তা সমান বিপজ্জনক। বিস্তর গাছ-গাছালির ফাঁক-ফোকর দিয়ে চলে গিয়েছে সেই পথ। এই পথের রোমাঞ্চ বিস্তর হিচ হাইকারকে আকর্ষণ করে। শেষ পর্যন্ত সেনা বাহিনী বাধ্য হয় এই পথকে সাধারণের কাছে নিষিদ্ধ ঘোষণা করতে। ১৯৭৫ সালে এই পথ পর্যটকদের জন্য় খুলে দেওয়া হল ১৯৮৭-এ তা আবার বন্ধ করে দেওয়া হয়। কারণ পর্যটকদের চাপে ভেঙে পড়ছিল এই ‘ওয়ান্ডার’-টি। বেশ কয়েক বার ভেঙে দেওয়ার কথাও ভাবা হয় মই-পথকে। কিন্তু ‘ফ্রেন্ডস অফ হাইকু স্টেয়ার্স’ নামে এক স্বেচ্ছাসেবী সংস্থা এগিয়ে আসে পথটিকে রক্ষা করতে।  আপাতত সেই সংস্থার তত্ত্বাবধানেই রয়েছে ‘স্বর্গের সিঁড়ি’।